User:Keshilli.studentor.korce/sandbox

1. Këshilli Studentor i Universitetit Fan S Noli Korçë (shkurt ”KSK”), është një organizim i pavarur i studentëve i cili nuk zhvillon veprimtari politike dhe ekonomike. Ky këshill promovon pjesëmarrjen e studentëve dhe koordinon përfaqësimin e tyre në organet drejtuese të institucioneve të arsimit të lartë, në strukturat mësimore-kërkimore dhe të shërbimeve.

2. Këshilli Studentor i Universitetit Fan S Noli Korçë shpreh mendime dhe propozime për të gjitha problemet me interes të përgjithshëm të institucionit të arsimit të lartë, si për planet dhe programet e studimeve, rregulloret për veprimtaritë mësimore, të drejtën për të studiuar, cilësinë e shërbimeve, zhvillimin e veprimtarive të ndryshme kulturore, artistike, sportive etj.

- Këshilli Studentor i Universitetit Fan S Noli Korçë ka këto qëllime dhe objektiva kryesore: 1. Të trajtojë shqetësimet e studentëve dhe të veprojë për zgjidhjen e tyre kur studentët kanë të drejtë. 2. Të kontribuojë në rritjen e aftësive organizuese dhe administruese të grupeve më aktivë të studentëve. 3. Të krijojë struktura që shërbejnë për informimin e studentëve dhe të kujdeset për mbarëvajtjen e tyre. 4. Të bashkëpunojë me organet drejtuese të Universitetit, të Fakultetit dhe të Departamenteve me synim përmirësimin e nivelit mësimor e kërkimor-shkencor. 5. Të krijojë e përforcojë lidhjet midis studentëve të Universitetit dhe studentëve të Universiteteve të tjera në Shqipëri dhe nëpër botë. 6. Të ndërmarrë veprime që do të ndihmojnë në përmirësimin e gjëndjes dhe nevojave të studentëve. 7. Të krijojë struktura ndihmëse në zhvillimin e aktiviteteve jashtëshkollorë për studentët. 8. Të ofrojë shërbime lehtësuese për studentët. 9. Të zhvillojë nivelin kulturor dhe arsimor të studentëve. 10. Të kryejë aktivitete që synojnë argëtimin në format e tij më të larmishme.


 * ORGANET DREJTUESE

- Këshilli Studentor i Universitetit Fan S Noli Korçë ka në strukturën e tij këto organe drejtuese: a. Këshilli Studentor, organi më i lartë vendimarrës. b. Senati i Këshillit Studentor. c. Kryetari i Këshillit Studentor. ç. zv/Kryetari. d. Sekretari i Përgjithshëm. e. Përfaqësuesit e Fakultetit. f. Përfaqësuesit e degëve dhe të klasave kur është e mundur.